**ELŐTERJESZTÉS**

Bonyhád Város Képviselő - testületének 2020. szeptember hó 3-i nap

rendes/rendkívüli testületi ülésére

|  |  |
| --- | --- |
| Tárgy: | Beszámoló a Bonycom nonprofit Kft-vel kötött közfeladatellátási szerződés 2019. évi teljesítéséről |
| Előterjesztő: | Filóné Ferencz Ibolya polgármester |
| Előterjesztést készítette: | Dr. Puskásné dr. Szeghy Petra jegyző  dr. Farkas Attila ügyvezető |
| Előterjesztés száma: | 75. sz. |
| Mellékletek száma: | 1 db |
| Előzetesen tárgyalja: | Pénzügyi Bizottság |
| Az előterjesztés a jogszabályi feltételeknek megfelel: | Dr. Márton Antal aljegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

Tisztelt Képviselő-testület!

Bonyhád város önkormányzata közfeladat ellátási szerződést kötött a Bonycom nonprofit Kft-vel a testület 22/2019. (II.14.) számú határozatának felhatalmazása alapján közfeladatok ellátására. Ennek értelmében az önkormányzat 100%-os tulajdonában lévő gazdasági társaság az alábbi feladatokat látja el:

**1.Közút- és forgalomtechnikai feladatok**

Bonyhád Város közigazgatási területén az Önkormányzat tulajdonában álló:

a) Úttest, úttartozék javítás

1. Járdák karbantartása
2. Műtárgy karbantartás
3. Útügyi nyilvántartások kezelése
4. Utcanévtáblák karbantartása
5. Utak műtárgyainak karbantartása
6. Jelzőtáblák karbantartása
7. Burkolatjelek karbantartása
8. Közlekedés biztonsági eszközök karbantartása

**2. Közmű-, és vízrendezési feladatok**

1. Vízrendezés, vízkárelhárítás
2. Felszíni vízfolyások és nyílt árkok gondozása
3. Zárt csapadékcsatornák karbantartása
4. Szökőkutak, csobogók, ivókutak üzemeltetése

**3. Zöld-, közterület gondozási feladatok**

A.) Zöldterület gondozása

1. Gyep fenntartása, külterjes területek gondozása, parlagfű mentesítés;
2. Faápolás
3. Cserjemetszés, sövények gondozása
4. Locsolóhálózat működtetése
5. Őszi lomb gyűjtése
6. Virágosítás
7. Növényvédelem
8. a helyi környezet és természetvédelmi önkormányzati feladat ellátása körében a fás szárú növények beszerzése, iskoláztatása

B.) Közterület fenntartása

a.) Játszóterek üzemeltetése

b.) közterületi bútorok karbantartása

c.) szobrok, művészeti alkotások gondozása

d.) Ünnepek, rendezvények zászlózása

C.) Parlagfű elleni védekezés

a.) Parlagfű-mentesítés közfeladat ellátása az önkormányzati tulajdonú beépítetlen ingatlanokon

b.) Parlagfű elleni közérdekű védekezése

**4. Köztisztasági feladatok ellátása**

1. Közutak gépi, kézi takarítása
2. Járdák, parkok, buszmegállók, szegélyek, parkolók takarítása
3. Illegális hulladéklerakók megszüntetése
4. Közutak hó-, és síkosságmentesítése
5. Illemhely(ek) üzemeltetése
6. Közterületi hulladékgyűjtő edények ürítése

**5. Temető fenntartási feladatok**

1. Ravatalozó takarítása, karbantartása
2. Hulladék gyűjtése, elszállítása
3. Temető tisztántartása
4. Fák gallyazása, metszése, ápolása
5. Járdák, utak karban-, és tisztántartása
6. kötelező nyilvántartások vezetése
7. temető rendjének ellenőrzése
8. temető fenntartásból származó bevételek kezelése

**6. Állati melléktermék lerakóhely üzemeltetése**

1. Lerakó környezetének tisztán tartása
2. Lerakó telítettségének figyelemmel kísérése, hulladék elszállításának kérése
3. Közreműködés az állati melléktermékek elszállításánál

**7. Piac üzemeltetése**

1. Piac területén karban-, és tisztántartása
2. Piacon a villamosenergia ellátás biztosítása
3. Bérleti díjak beszedés

**8. Lakás-, helyiségbérbeadás**

1. Ellátja a lakások-, és helyiségek állag-, és állapotfelmérést
2. Átadja a lakást/helyiséget az ingatlan bérlőjének;
3. A bérleti szerződés megszűntekor állag-, és állapotfelméréssel együtt veszi vissza az ingatlant
4. Ingatlanok nyilvántartásának vezetése, kimutatások, statisztikák készítése
5. Javítási-, karbantartási hibabejelentések kezelése

**9. Uszoda üzemeltetés**

a.) Biztosítja az uszoda üzemeltetéséhez szükséges tárgyi és személyi feltételeket

b.) Ellátja az uszoda üzemeltetéséhez szükséges karbantartási feladatokat

c.) Biztosítja a nevelési intézmények számára a nyitva tartást és ehhez kapcsolódó feltételeket.

A képviselő-testület a 22/2019. (II.14.) számú határozatában a fenti feladatok elvégzésére 2019. március 1 – december 31. közötti időszakra 120.000.000,- Ft-os kompenzációt - mint a közszolgálati tevékenység ellátásának ellentételezése – állapított meg.

A 2019. február 15-én megkötött szerződés 7. pontja részletesen szabályozza a kompenzáció meghatározására vonatkozó szabályokat. A szerződés 7.7. pontja értelmében a közszolgáltató köteles elszámolni az előző évi kompenzációval.

Az előterjesztés mellékletét képező elszámolás részletezi a kapott kompenzációt két táblázatban, tekintettel arra, hogy a közfeladat ellátási szerződés megkötése év közben történt, így 2019. 01-02. hóra intézményfinanszírozás történt, míg 03-12. hónapokra kompenzációfizetés.

Az 1. melléklet szerint az önkormányzat alul finanszírozta a társaságot, ezért 10.618.000,- Ft vesztesége keletkezett a közfeladat ellátási tevékenysége kapcsán, míg 2. melléklet szerint túlkompenzáció történt 9.809.000,- Ft-tal. Az önkormányzatnak, ezért összességében 809.000,- Ft-ot kell alul kompenzáció jogcímén megtéríteni.

Kérem Tisztelt Képviselő-testületet, hogy az előterjesztést megtárgyalni szíveskedjenek.

**Határozati javaslat**

Bonyhád Város Önkormányzati Képviselő-testülete 22/2019. (II.14.) határozatával jóváhagyott és 2019. február 15-én megkötött közfeladat ellátási szerződés 7. pontjában előírt és a Bonycom nonprofit Kft. által, a határozat mellékletét képező éves elszámolást elfogadja és 809.000,- Ft megfizetését hagyja jóvá alulkompenzáció jogcímén a 2019. évre vonatkozóan.

Határidő: azonnal  
Felelős: Filóné Ferencz Ibolya polgármester

Végrehajtásért felelős: a határozat megküldése tekintetében – dr. Puskásné dr. Szeghy Petra

kifizetés tekintetében – Fauszt Józsefné

Határozatról értesül: dr. Farkas Attila ügyvezető

Bonyhád, 2020. augusztus 27.

Filóné Ferencz Ibolya

polgármester